01240223 | Jaarboeke 2018 | Universiteit van Pretoria
01240223 Fakulteit Geesteswetenskappe Minimum duur van studie: 1 jaar Totale krediete: 120
BA met 'n minimum van 60 krediete op derdejaarsvlak in Frans. Andrea Streso verlaat die Laan | SARIE
Andrea Streso verlaat die Laan	deur SARIE.com-span
Die geliefde 7de Laan-karakter Danelle verlaat (vir eers) die Laan. Sy vertel aan SARIE.com waarom sy ‘n ruk lank nie op die kassie gaan wees nie. Andrea Streso, ook SARIE se voorbladgesig van November, is ’n opgeleide spraak-, taal- en gehoorterapeut, maar moet nog haar prakties voltooi voordat sy ’n gekwalifiseerde terapeut is. Terwyl sy besig was met haar praktiese jaar het sy in Februarie 2013 vir die Kaapstadse oudisies van 7de Laan gegaan. ’n Week later het sy gehoor sy het die rol en is sak en pak Johannesburg toe.
“So is die lewe maar. Daar kom onverwags kurwes, opdraande en ompaaie oor jou pad en dié dinge neem nie altyd jou beplanning in ag nie. Die afgelope twee jaar by 7de Laan was ’n absolute voorreg en baie bevredigend. Soos ek in my voorblad-artikel hierdie maand genoem het, is ek gelukkig om my brood nog altyd aan albei kante gebotter te hê en sal ek dit so ver moontlik so wil hou. Ek het byna vier jaar lank studeer om ’n spraakterapeut te word en voel ek moet daardie lewenspad nie meer langer onvoltooid los nie. Die universiteit was tot dusver baie akkommoderend teenoor my verdeelde belangstellings. My besluit om volgende jaar spraakterapie te hervat is een wat my baie swaar op die hart lê. Maar ek gaan steeds een voet in die kunste hou deur voort te gaan met ‘n teaterproduksie tot tyd en wyl. Dit is beslis nie die einde van dinge nie!
Dit is maar net deel van die onvoltooide hoofstuk van my studies en ek is hartseer om 7de Laan tydelik opsy te skuif. Dis net ’n effense kurwe in my lewenspad, een van baie voriges en van baie wat nog sal kom.”
Lees oor Andrea se begindae by die Laan én hoekom haar pa aanvanklik kwaad was oor haar 7de Laan-rol – in die November-uitgawe van SARIE.